Karl Dahl

Karl Hartvig Mathisen Dahl (født 19. september 1886 i Fredrikstad, død 6. mars 1954 i OsloKarl Dahl i Slekt og Data Gravminnebasen.) var en norsk reklametegner og bokillustratør. 

Dahl illustrerte dusinvis av barnebøker. Dahl er skaperen av blant annet Gjensidige-vekteren (fra 1932), og kinoreklame-løperen. Det har også blitt hevdet at han var opphavsmannen til «Maler'n til Bjercke»-figuren, mens andre kilder hevder at det var reklametegneren og illustratøren Marie Walle (1886–1933) som stod bak den illustrasjonen.

Mange av Dahls reklametegninger har dukket opp som postere i nyere tid, som den piperøkende fiskeren som reklamerer for tobakk. Karl Dahl var lærer på Kunst- og håndverkskolen, og regnes av mange som norsk reklametegnings far.

 Bokillustrasjoner (utvalg) 
 1932: Bernhard Stokke: I natt rømmer vi (guttebok), Windju Simonsens Forlag
 1936: Bernhard Stokke: På spor etter Willy
 1936: Audun Hierman: Den hvite lama
 1937: Eugenie Geelmuyden Winther: A og B og C på Gullbakken – fortelling for barn
 1938: Else Ury: Annemor drar hjemmefra – en historie for piker
 1939: Else Ury: Annemor på egen hånd – en historie for piker

 Referanser 

Kategori:Norske tegnere
Kategori:Norske illustratører
Kategori:Personer fra Fredrikstad kommune